\NormalFont\ShortTitle{Ulahingen}
{\MT Ulahingen
\par }{\MTB ni Sulumun
\par }{\IS Igpewun‑a
\par }{\IP Ka Ulahingen ne baseen, nasulat ka pegpaalihey, pegpaheyinaweey, wey pegpaasaweey. Nasulat man‑e te seini ne baseen ka pegkahale te lukes wey te malitan tenged te pegpaheyinaweey ran. Ka me etew te seini ne baseen iyan ka lukes, ka malitan, me mengebay te Hirusalim, wey ka me kanakan.
\par }{\IP Ka Ulahingen ne baseen, impanunggiling layun te me Hudiyu te geyinawa te Manama wey te keet-etawan din, wey para te migmalintutuu ki Hisus, impanunggiling seini te rilasyun ni Hisus wey te simbaan.
\par }{\IOT Ka nenasulat te seini ne baseen
\par }{\IO An-anayan ne ulahingen
{\IOR{1:1–2:7}}
\par }{\IO Igkarangeb ne ulahingen
{\IOR{2:8–3:5}}
\par }{\IO Igkatatelu ne ulahingen
{\IOR{3:6–5:1}}
\par }{\IO Igkeep‑at ne ulahingen
{\IOR{5:2–6:3}}
\par }{\IO Igkalalimma ne ulahingen
{\IOR{6:4–8:4}}
\par }{\IO Igkeen‑em ne ulahingen
{\IOR{8:5-14}}

\par }\ChapOne{1}{\PP \VerseOne{1}\XREF{✡}{{\XO 1:1 }
1Har 4:32.}Ka amana ne meupiya te me ulahingen ni Sulumun.\FTNT{*}{{\FR 1:1 }
Te Hibruwanen: para ki Sulumun.}
\par }{\SH Ka an-anayan ne ulahingen
\par }{\SP Malitan
\par }{\Q \VS{2}Patamtamani a nikeykew te egpangarek,
\par }{\QB su ka geyinawa nu meemis pad du te binu.
\par }{\Q \VS{3}Heemuti naan de iya ka peemut nu,
\par }{\QB wey ka ngaran nu egpekeiling keemut te imbusbus ne peemut.
\par }{\Q Purisu kene egkein-inuwan ne egkaalihan ka me mengebay keykew.
\par }{\Q \VS{4}Parani ka, gen-geni a wey egpallahuy ki.
\par }{\QB Uyana a diye te sinabeng\FTNT{†}{{\FR 1:4 }
Te Hibruwanen: me sinabeng.} nu, he Hari ku.
\par }{\SP Me mengebay te Hirusalim
\par }{\Q Egkahale key iya ke duen ka!
\par }{\QB Egkeupian key te geyinawa nu du te binu.
\par }{\SP Malitan
\par }{\Q Eleg de iya ne igkaalihi ka te me mengebay.
\par }{\Q \VS{5}He me mengebay te Hirusalim,
\par }{\QB meitem a iling te me balungbalung te Kidar,
\par }{\QB piru mateles a iling te me kurtina te palasyu ni Sulumun.
\par }{\Q \VS{6}Kena a lemeti nikaniyu tenged te meitem a,
\par }{\QB su natutung a te aldew.
\par }{\Q Nabelu keddi ka me suled ku ne me lukes
\par }{\QB wey impatrabahu a nikandan te parasan,
\par }{\QB sikan naa ka wara ad nakatugganul te pegkeetew ku.\FTNT{‡}{{\FR 1:6 }
Te Hibruwanen: piru ka keddiey ne parasan ware kud natugganul.}
\par }{\Q \VS{7}Guhuri a, inggeyinawaan ku,
\par }{\QB hendei nu pepanabtaba ka me karniru nu?
\par }{\Q Hendei nu igpeyimeley te meudtu?
\par }{\Q Guhuri a nikeykew eyew kena a egpekeiling te malitan
\par }{\QB ne migsisimbung ne natarin-tarin diye te duma nu ne me talagtameng te me karniru.
\par }{\SP Lukes
\par }{\Q \VS{8}Ke ware ka nakatulitu,
\par }{\QB he tetelesi te langun ne malitan,
\par }{\QB ikula nu re ka me kemes te me karniru ku
\par }{\QB ne nakatangke diye te balungbalung te me talagtameng,
\par }{\QB wey pepanabtaba nu ka me nati te kambing nu diye te marani.
\par }{\BB \par }{\Q \VS{9}He inggeyinawaan ku,
\par }{\QB igpeiling ku sikeykew te beyan ne kudde
\par }{\QB ne igkeinniyat te lukesan ne me kudde
\par }{\QB ne egganuy te karwahi te Hari\FTNT{§}{{\FR 1:9 }
Te Hibruwanen: Paraun.} te Ihiptu.
\par }{\Q \VS{10}Mateles naan de iya ka beneng nu ne indayan-dayanan te me eritis!
\par }{\Q Meupiya naan de iya ka lieg nu ne indayan-dayanan te me balieg ne mahal ne me batu!
\par }{\SP Me mengebay te Hirusalim
\par }{\Q \VS{11}Eggimuwan ney sikeykew te me eritis ne bulawan ne egdayan-dayanan te pelata.
\par }{\SP Malitan
\par }{\Q \VS{12}Nekeempet de iya ka keemut te peemut ku
\par }{\QB taheed te migsuladlad ka Hari te pinnuuwanan din.
\par }{\Q \VS{13}Meemut naan de iya ka pinalangge ku iling te senge-puyungut ne mira,
\par }{\QB taheed te migsulsuladlad sikandin te kumeng\FTNT{*}{{\FR 1:13 }
Te Hibruwanen: me susu.} ku.
\par }{\Q \VS{14}Egpekeiling sikandin te senge-bagkes te meemut ne bulak ne egngaranan te hina
\par }{\QB ne diye te me parasan te In-Gidi.
\par }{\SP Lukes
\par }{\Q \VS{15}Mekein-inniyat ke naan de iya, inggeyinawaan ku;
\par }{\QB tetelesi ke naan de iya!
\par }{\QB Mateles ka mata nu iling kateles te me selepati!
\par }{\SP Malitan
\par }{\Q \VS{16}Tetelesi ka, pinalangge ku,
\par }{\QB mekein-inniyat ke naan de iya!
\par }{\Q Iyan ta hibatanan ka memeilem ne me hilamunen,
\par }{\QB \VS{17}wey iyan ta lilliyungan ka me sugpang te sidar,
\par }{\QB wey iyan ta atep ka mallapung ne dewun te ahuu.

\par }\PoetryChap{2}{\Q \VerseOne{1}Iling a te bulak ne migtubu de due diye te Siyarun,
\par }{\QB wey te liryu diye te me napu.
\par }{\SP Lukes
\par }{\Q \VS{2}Egpekeiling ka inggeyinawaan ku te liryu
\par }{\QB ne diye te taliware te sapinit,
\par }{\QB mateles sikandin taliware te me mengebay.
\par }{\SP Malitan
\par }{\Q \VS{3}Ware egpekeiling ne me kanakan te inggeyinawaan ku.
\par }{\Q Egpekeiling sikandin te mansanas ne kayu diye te taliware te puwalas;
\par }{\QB egkahala a ne eggelung kandin
\par }{\QB wey egkeemisan a te behas din.
\par }{\Q \VS{4}In-uyan a nikandin diye te sahakeenan
\par }{\QB wey impaheram\FTNT{*}{{\FR 2:4 }
Te Hibruwanen: imbunbunan.} a nikandin
\par }{\QB te dakel ne geyinawa rin.
\par }{\Q \VS{5}Impakeen a nikandin te indampil ne behas te paras
\par }{\QB wey inhibulung a te me meemis ne mansanas
\par }{\QB su nammaraan a te malehet ne geyinawa.
\par }{\Q \VS{6}In-ulunanan ku ka gibang ne bakelawan din,
\par }{\QB wey ingkepkep din keddi ka kawanan ne belad din.
\par }{\Q \VS{7}Me mengebay te Hirusalim,
\par }{\QB pahunlibet kew keddi pinaahi te salareng wey te kuleping ne usa diye te kamet
\par }{\QB ne kene niyu egpuwasan
\par }{\QB wey egpukawen ka geyinawa te kene pad ne timpu.\FTNT{†}{{\FR 2:7 }
Iyan duma ne igpasabut kayi ne kene egbanggawen ka pegpaheyinaweey te lukes wey malitan.}
\par }{\SH Ka igkarangeb ne ulahingen
\par }{\SP Malitan
\par }{\Q \VS{8}Narineg ku ka laheng te pinalangge ku!
\par }{\Q Miggendini sikandin te keddi ne migsalsalampew te me bubungan,
\par }{\QB wey mig-um-umbetut te me labuntud.
\par }{\Q \VS{9}Iling te salareng ka pinalangge ku
\par }{\QB wey ke nati naa ne usa.
\par }{\Q Pitew kew, sikan e sikandin te liyu te alabat ney;
\par }{\QB migseilang te bintana ney ne due imbalabag.
\par }{\Q \VS{10}Migkahi sikandin keddi,
\par }{\Q “Bukal-bukal ka, inggeyinawan ku;
\par }{\QB egparumeey ki, he mateles ne pinalangge ku.
\par }{\Q \VS{11}Miglihad e ka maagsil ne timpu,
\par }{\QB wey napenge e ka ting-uran.
\par }{\Q \VS{12}Migpamukadkad e ka me bulak minsan hendei
\par }{\QB wey miggingume e ka timpu te peg-ulahing.
\par }{\Q Egkarineg e diye te me kamet
\par }{\QB ka egpangekahi ne me selepati.
\par }{\Q \VS{13}Migpamehas\FTNT{‡}{{\FR 2:13 }
Te Hibruwanen: neneyinuhan.} e ka me iggira
\par }{\QB wey migmeemut e ka me bulak te paras.
\par }{\Q Bukal-bukal ka, inggeyinawaan ku;
\par }{\QB egparumeey ki, he mateles ne pinalangge ku.
\par }{\Q \VS{14}He selepati ku ne miggeles diye te me sulung,
\par }{\QB wey ke diye naa te migbekabeka ne dalama,
\par }{\Q papitawa a nikeykew te ulaula nu su mateles amana,
\par }{\QB wey parineha a nikeykew te laheng nu su meupiya naan de iya.
\par }{\Q \VS{15}Pandakepa niyu ka me laku—ka me pispis te laku
\par }{\QB ne egdereet te egpamulak ne me parasan ney.”
\par }{\SP Malitan
\par }{\Q \VS{16}Sikeddiey ka kamuney te pinalangge ku
\par }{\QB wey sikandin degma ka kamuney keddi.
\par }{\Q Migpepanabtab sikandin te me ayam din diye te me liryu.\FTNT{§}{{\FR 2:16 }
Te Hibruwanen: migpanabtab sikandin diye te me liryu.}
\par }{\Q \VS{17}Libed kad keddi, pinalangge ku,
\par }{\QB te kene pad egkaliwaswas
\par }{\QB wey te kene pad egpamalat-palat.
\par }{\Q Pekeiyal ka iling te meiyal ne salareng
\par }{\QB wey ke nati naa ne usa diye te me bubungan.\FTNT{*}{{\FR 2:17 }
Te Hibruwanen: bubungan te pahang.}

\par }\Chap{3}{\SH Ka pegpanaheinep te malitan
\par }{\Q \VerseOne{1}Impamitew ku tagse marusilem diye te hibatanan ku
\par }{\QB ka inggeyinawaan ku.
\par }{\Q Naalimengawan a\FTNT{*}{{\FR 3:1 }
Te Hibruwanen: Migpamitew a.} kandin piru ware sikandin migpakita keddi.
\par }{\Q \VS{2}Mig-enew a wey migleug-leug te siyudad,
\par }{\QB diye te me dalan wey te me plasa.
\par }{\Q Impamitew ku ka inggeyinawaan ku
\par }{\QB piru ware ku sikandin nakita.
\par }{\Q \VS{3}Nakita a te me talagbantey ne eglingut-lingut te siyudad.
\par }{\Q Mig-insaan ku sikandan,
\par }{\QB “Nakita niyu ka inggeyinawaan ku?”
\par }{\Q \VS{4}Te deisek e re nakalihad kandan
\par }{\QB nakita kud ka inggeyinawaan ku.
\par }{\Q Impatamtamanan ku sikandin te eggen-gen
\par }{\QB wey ware kud lekei,
\par }{\QB taman te neuyan ku sikandin diye te baley te iney ku,
\par }{\QB diye te sinabeng ne neetawan ku.
\par }{\Q \VS{5}Me mengebay te Hirusalim,
\par }{\QB pahunlibet kew keddi pinaahi te salareng wey te kuleping ne usa diye te kamet.
\par }{\Q Kene niyu puwasi
\par }{\QB wey pukawa ka geyinawa te kene pad ne timpu.\FTNT{†}{{\FR 3:5 }
Iyan duma ne igpasabut kayi ne kene egbanggawen ka pegpaheyinaweey te lukes wey malitan.}
\par }{\SH Ka ikatatelu ne ulahingen
\par }{\SP Malitan
\par }{\Q \VS{6}Hentew sika se egpuun te disirtu
\par }{\QB ne hendue te dakel ne ebel
\par }{\QB ne egdumaan te meemut ne mira
\par }{\QB wey te langun ne klasi te leggu ne imbelegye te nigusyanti?
\par }{\Q \VS{7}Pitawa niyu, si Sulumun bes ka sika te pinnuuwan din ne inyayungan
\par }{\QB wey indumaan te hen‑em ne pulu (60) ne me bahani te Israil.
\par }{\Q \VS{8}Migmaniniket sikandan te me kampilan
\par }{\QB wey me mangngateu ne egpakiggira.
\par }{\Q Egngilam layun sikandan te marusilem.
\par }{\Q \VS{9}Migpeyimu si Hari Sulumun te pinnuuwan ne egyayungan
\par }{\QB ne egpuun te meupiya ne kayu te Libanun.
\par }{\Q \VS{10}Imbulitan te pelata ka me paa kayi
\par }{\QB wey bulawan ka egsandihan.
\par }{\Q Imbukusan te manggad ne ubi se batek ka pinnuuwan.
\par }{\Q Impaay-ayaran te me mengebay te Hirusalim ka seled te alabat te pinnuuwan ne egyayungan.
\par }{\Q \VS{11}He me mengebay te Hirusalim,\FTNT{‡}{{\FR 3:11 }
Te Hibruwanen: me anak ne malitan te Hirusalim.}
\par }{\QB panlihawang kew wey pitawa niyu si Hari Sulumun.
\par }{\Q Migsaluub sikandin te kuruna
\par }{\QB ne insaluub te iney rin kandin te kasal din—
\par }{\QB ka timpu ne amana sikandin nahale.

\par }\Chap{4}{\SP Lukes
\par }{\Q \VerseOne{1}Tetelesi ke naan de iya, inggeyinawaan ku.
\par }{\Q Mateles ka mata nu iling kateles te me selepati
\par }{\QB ne naringdingan te bunbun te ulaula nu.
\par }{\Q Egpekeiling ka bulbul nu te bulbul te me kambing
\par }{\QB ne migpatupang diye te Bubungan te Gilyad.
\par }{\Q \VS{2}Egpekeiling ka ngipen nu
\par }{\QB kaangkag te karniru ne iyam pad abuluhi wey dihusa.
\par }{\Q Naatag seini wey ware sabeka ne nabingew.
\par }{\Q \VS{3}Egpekeiling ka bibig nu
\par }{\QB te malalab-lalab ne bula-bula.
\par }{\Q Egpekeiling ka beneng nu
\par }{\QB te malalab-lalab ne prutas ne granada ne naperi ne nabunbunan te bunbun te ulaula nu.
\par }{\Q \VS{4}Egpekeiling ka lieg nu
\par }{\QB te matikang ne baley ni Dabid ne immeg-untud-untud ne me batu
\par }{\QB ne impamitinan te libu-libu ne me kalasag te mabbantug ne me sundalu.
\par }{\Q \VS{5}Egpekeiling ka kumeng\FTNT{*}{{\FR 4:5 }
Te Hibruwanen: susu.} nu
\par }{\QB te migpasepingey ne nati te usa ne migpanabtab diye te bulak ne me liryu.
\par }{\Q \VS{6}Egpalunggehaat a diye te bubungan te mira
\par }{\QB wey te bubungan te meemut ne insinsu
\par }{\QB taman te egkaliwaswas e wey egpamalat-palat e.
\par }{\Q \VS{7}Tetelesi ka, inggeyinawaan ku.
\par }{\QB Warad iya igkarew‑ey keykew.
\par }{\BB \par }{\Q \VS{8}Egparumeey ki, eg-asaween ku, eg-awe ki te Libanun.
\par }{\Q Eg-awe ki te me puntul te bubungan ne Amana, Sinir, wey Hirmun
\par }{\QB ne in-ugpaan te me liyun wey me liyupardu.
\par }{\Q \VS{9}Inggeyinawaan ku, ne eg-asaween ku.
\par }{\QB Impaketu-ketu nu ka pusung ku,
\par }{\QB te pegsil-ap nu keddi, wey te indayan-dayan nu te lieg nu ne bulawan.
\par }{\Q \VS{10}Mateles ka, inggeyinawaan ku,
\par }{\QB wey eg-asaween ku.
\par }{\Q Meemis pad ka geyinawa nu du te binu
\par }{\QB wey meemut pad ka peemut nu du te langun ne peemut.
\par }{\Q \VS{11}Egpekeiling keemis ka bibig nu
\par }{\QB te teneb, eg-asaween ku;
\par }{\QB egpekeiling ka dile nu te teneb wey gatas.
\par }{\Q Egpekeiling keemut ka kumbale nu
\par }{\QB te kayu ne sidar diye te Libanun.
\par }{\BB \par }{\Q \VS{12}Egpekeiling ka te pinamulaan ne in-alad wey due sebseb,
\par }{\QB he inggeyinawaan ku wey eg-asaween ku.
\par }{\Q \VS{13}Migpamehas ka me pinamula ne me granada
\par }{\QB wey ka duma pad ne memeupiya ne me prutas.
\par }{\Q Due degma ka memeemut ne pinamula ne egngaranan te hina, nardu
\par }{\QB \VS{14}asapran, kalamu, sinamun, nakalkalasi ne meemut ne insinsu, mira, aluwi
\par }{\QB wey duma pad ne meupiya ne me peemut.
\par }{\Q \VS{15}Egpekeiling ka te sebseb ne diye te pinamulaan,
\par }{\QB ka sebseb ne migtulayas puun te me bubungan te Libanun.
\par }{\SP Malitan
\par }{\Q \VS{16}Bukal-bukal kad kalamag puun te igkahibang ne balabahan
\par }{\QB wey hendini kad kalamag puun te igkakawanan ne balabahan.
\par }{\Q Kalamahi niyu ka pinamulaan ku
\par }{\QB eyew egpekeempet ka keemut.
\par }{\Q Peendiniya niyu ka pinalangge ku te pinamulaan din
\par }{\QB wey pakeena niyu sikandin te meupiya ne me prutas.

\par }\Chap{5}{\SP Lukes
\par }{\Q \VerseOne{1}Seini ad e te pinamulaan ku,
\par }{\QB inggeyinawaan ku wey eg-asaween ku.
\par }{\Q Impanguwa kud ka mira
\par }{\QB wey ka peemut ku.
\par }{\Q Ingkeen kud ka dalit wey insupsup kud ka teneb ku
\par }{\QB wey in-inum kud ka inumen ku wey gatas.
\par }{\SP Me mengebay te Hirusalim
\par }{\Q Keen kew wey inum kew se me alukuy ku
\par }{\QB ne me talag-uyab.
\par }{\SH Ka ikeep‑at ne ulahingen
\par }{\SP Malitan
\par }{\Q \VS{2}Minsan miglipereng a,
\par }{\QB piru egpanpanalinge e re due.
\par }{\Q Narineg ku ne migpanektek ka pinalangge ku.
\par }{\SP Lukes
\par }{\Q Lukati a, pinalangge ku, inggeyinawaan ku ne egpekeiling te selepati
\par }{\QB wey ware igdew‑ey.
\par }{\Q Nasubid te demmug ka ulu ku,
\par }{\QB wey migmakames ka bulbul ku.
\par }{\SP Malitan
\par }{\Q \VS{3}Miglelebas ad—igsaluub ku naan pad ka kumbale ku?
\par }{\QB Inlu‑luan kud ka me paa ku—igdiek ku naan pad man‑e te basak?
\par }{\BB \par }{\Q \VS{4}Insikep te pinalangge ku ka pagul,
\par }{\QB wey migmemasakit ka geyinawa ku.
\par }{\Q \VS{5}Mig-enew a ka eglukat kandin
\par }{\QB wey te nahen-genan kud ka pagul,
\par }{\QB migtihis puun te me kemel ku ka mira ne peemut.
\par }{\Q \VS{6}Inlukatan ku ka gumawan
\par }{\QB piru warad e sikandin.
\par }{\Q Egkabigtawan ad perem te peg-awe din.
\par }{\Q Impamitew ku sikandin
\par }{\QB piru ware ku sikandin nakita.
\par }{\Q In-umew ku sikandin
\par }{\QB piru ware sikandin migtabak.
\par }{\Q \VS{7}Nakita a te me talagbantey te siyudad te peglingut-lingut dan.
\par }{\Q Ingguhumian a nikandan, wey migpanlebag e ka lawa ku,
\par }{\QB wey ingkuwa ran ka bunbun te ulaula ku.
\par }{\Q \VS{8}Pahunlibet kew keddi, he me mengebay te Hirusalim
\par }{\QB ne emun ke egkakita niyu ka pinalangge ku,
\par }{\QB guhuri niyu sikandin te migderalu a tenged te geyinawa ku kandin.
\par }{\SP Me mengebay te Hirusalim
\par }{\Q \VS{9}He tetelesi ne malitan,
\par }{\QB nekey ka nakameupiya te pinalangge nu du te duma,
\par }{\QB ne keilangan ne egpahunlibet key pad keykew?
\par }{\SP Malitan
\par }{\Q \VS{10}Mateles-teles sikandin wey manekal-nekal.
\par }{\QB Ware sabeka ne egpekeiling kandin te sapulu ne libu (10,000) ne me lukes.
\par }{\Q \VS{11}Egpekeiling ka ulu rin te neelin ne bulawan.
\par }{\Q Egluluwey ka bulbul din
\par }{\QB wey egpekeiling keitem te uwak.
\par }{\Q \VS{12}Egpekeiling ka mata rin
\par }{\QB te me selepati diye te ilis te sebseb
\par }{\QB wey narihus te gatas diye te ilis te lanew.
\par }{\Q \VS{13}Egpekeiling ka beneng din
\par }{\QB te pinamulaan ne neempet te me leggu.
\par }{\Q Egpekeiling ka bibig din
\par }{\QB te bulak ne liryu ne nasubid te mira.
\par }{\Q \VS{14}Egpekeiling ka bakelawan din
\par }{\QB te immalibbusen ne bulawan ne indayan-dayanan te me mahal ne batu.
\par }{\Q Egpekeiling ka lawa rin
\par }{\QB te masil‑ew ne panayew te ilipanti ne due me mahal ne me batu ne sapiru.
\par }{\Q \VS{15}Egpekeiling ka paa rin te sungkaleg ne alabastru
\par }{\QB ne nakapabunsud te neelin ne bulawan.
\par }{\Q Mateles ka peglelawa rin
\par }{\QB iling te meupiya ne sidar diye te Libanun.
\par }{\Q \VS{16}Meemis ne eggarekan ka bibig din
\par }{\QB wey egpekeinniyat sikandin.
\par }{\Q Iling due ka pinalangge ku, ne alukuy ku,
\par }{\QB he me mengebay te Hirusalim.

\par }\Chap{6}{\SP Me mengebay te Hirusalim
\par }{\Q \VerseOne{1}He malitan ne tetelesi te langun ne malitan,
\par }{\QB hendei bes ka pinalangge nu?
\par }{\Q Hendei bes sikandin migpabulus
\par }{\QB su egbulihan ney sikeykew te egpamitew?
\par }{\SP Malitan
\par }{\Q \VS{2}Miggendiye ka pinalangge ku te pinamulaan,
\par }{\QB ka pinamulaan ne neempet te me leggu.
\par }{\Q Egpepanabtab sikandin te me ayam din
\par }{\QB wey egpanguwa te me bulak ne liryu.
\par }{\Q \VS{3}Sikeddiey ka kamuney te pinalangge ku
\par }{\QB wey sikandin degma ka kamuney keddi.
\par }{\Q Migpepanabtab sikandin te me ayam din
\par }{\QB diye te me bulak ne liryu.\FTNT{*}{{\FR 6:3 }
Te Hibruwanen: migpanabtab sikandin diye te me liryu.}
\par }{\SH Ka ikalalimma ne ulahingen
\par }{\SP Lukes
\par }{\Q \VS{4}Mateles ka, pinalangge ku.
\par }{\Q Egpekeiling ka kateles te siyudad te Tirsa
\par }{\QB wey egpekeiling keupiya te siyudad te Hirusalim.
\par }{\Q Mekein-inniyat ka iya
\par }{\QB iling te me sundalu ne due me bendila.
\par }{\Q \VS{5}Kene ka memetmet keddi
\par }{\QB su egkeinniyat a.
\par }{\Q Egpekeiling ka bulbul nu te egluyud ne me kambing
\par }{\QB ne egpatupang diye te Bubungan ne Gilyad.
\par }{\Q \VS{6}Egpekeiling kaangkag ka ngipen nu
\par }{\QB te kaangkag te karniru ne iyam pad abuluhi wey dihusa.
\par }{\Q Naatag seini wey ware sabeka ne nabingew.
\par }{\Q \VS{7}Egpekeiling ka beneng nu
\par }{\QB te malalab-lalab ne granada ne naperi ne nabunbunan te bunbun te ulaula nu.
\par }{\Q \VS{8}Minsan ke egpangasawa ka Hari te hen‑em ne pulu (60) ne rayna
\par }{\QB wey walu ne pulu (80) ne duwey,
\par }{\QB wey me mengebay ne kene egkaseel,
\par }{\Q \VS{9}piru sabsabeka re mule ka pinalangge ku.
\par }{\Q Egpekeiling sikandin te selepati,
\par }{\QB wey ware igkarew‑ey kandin.
\par }{\Q Sabsabeka sikandin ne anak
\par }{\QB wey igkeupii sikandin te iney rin.
\par }{\Q Egkakita sikandin te me mengebay
\par }{\QB wey egkahi sikandan te meupiya sikandin.
\par }{\Q Minsan ka me rayna
\par }{\QB wey ka me duwey nakareyrey kandin.
\par }{\BB \par }{\Q \VS{10}Migkahi sikandan,
\par }{\QB “Hentew‑a sika se egpamantew ne egpekeiling te egsile ne aldew?
\par }{\Q Mateles sikandin iling te bulan
\par }{\QB wey malayag iling te aldew.
\par }{\Q Mekein-inniyat iya sikandin
\par }{\QB iling te me sundalu ne due me bendila.”
\par }{\Q \VS{11}Migtupang a diye te pinamulaan te kayu ne almindras
\par }{\QB eyew egpitew te iyam ne me pinamula ne nanubu diye te bangalug.
\par }{\Q Egpitew a te migtunas ne me paras
\par }{\QB wey te migpangabukad ne me prutas ne granada.
\par }{\Q \VS{12}Te subla ne kahale ku,
\par }{\QB hendue te nekeuntud ad te karwahi ne unturanan te Hari
\par }{\QB duma te pinalangge ku.\FTNT{†}{{\FR 6:12 }
Te Hibruwanen: me karwahi te keet-etawan ku, ka mabantug.}
\par }{\SP Me mengebay te Hirusalim
\par }{\Q \VS{13}Libed ka malitan te Sulam.
\par }{\Q Libed ka eyew egkamelmelehan ney sikeykew.
\par }{\SP Malitan
\par }{\QB Mania te egkeupian kew ne egpitew keddi
\par }{\QB ne egsayew diye te taliware te me sundalu?\FTNT{‡}{{\FR 6:13 }
Te Hibruwanen: daruwa ne kampu.}

\par }\Chap{7}{\SP Lukes
\par }{\Q \VerseOne{1}He malitan ne anak te mabantug,
\par }{\QB tetelesi ka me paa nu ne due me sandal.
\par }{\Q Maliblibusen ka me bubun nu
\par }{\QB iling te mahal ne me batu ne in-ay-ayaran himuwa te mangngateu.
\par }{\Q \VS{2}Egpekeiling ka pused nu te yahung
\par }{\QB ne kene egkaawaan te mateles\FTNT{*}{{\FR 7:2 }
Te Hibruwanen: impegsewug.} ne binu.
\par }{\Q Egpekeiling ka getek nu te natamundu ne trigu
\par }{\QB ne nalingutan te me liryu.
\par }{\Q \VS{3}Egpekeiling ka kumeng\FTNT{†}{{\FR 7:3 }
Te Hibruwanen: susu.} nu te migpasepingey ne nati te usa.
\par }{\Q \VS{4}Egpekeiling ka lieg nu keupiya te matikang ne baley
\par }{\QB ne inggimu puun te me panayew te ilipanti.
\par }{\Q Egpekeiling ka mata nu te eg-ilak-ilak ne pamanihusanan
\par }{\QB diye te Hisbun ne diye te gumawan te Bit-Rabim.
\par }{\Q Egpekeiling ka irung nu kalayat te matikang ne baley diye te Libanun
\par }{\QB ne nakatangke te Damasku.
\par }{\Q \VS{5}Egpekeiling ka ulu nu keupiya te Bubungan ne Karmil.
\par }{\Q Egpekeiling ka bulbul nu keupiya te malugtem ne batek
\par }{\QB wey nein-inniyat ka Hari te keupiya kayi.
\par }{\Q \VS{6}Tetelesi ka wey meupiya ka, he pinalangge ku,
\par }{\QB mekein-inniyat ka iya.
\par }{\Q \VS{7}Egpekeiling ka te malabirey ne palmira,
\par }{\QB wey egpekeiling ka kumeng nu te senge-pungpung ne behas kayi.
\par }{\Q \VS{8}Egpamaneyik a te palmira
\par }{\QB wey egpanggen-gen a te me tikeg te behas kayi.
\par }{\Q Meupiya perem ke egpekeiling ka kumeng\FTNT{‡}{{\FR 7:8 }
Te Hibruwanen: susu.} nu te senge-pungpung ne paras
\par }{\QB wey egpekeiling perem keemut ka geyinawa nu te mansanas.
\par }{\Q \VS{9}Egpekeiling ka harek nu te tetelesi ne binu
\par }{\QB ne egkaneem-neem ku ne egtulayas te bibig ku wey te ngipen ku.\FTNT{§}{{\FR 7:9 }
Te Hibruwanen: me bibig te nanlipereng.}
\par }{\SP Malitan
\par }{\Q \VS{10}Iyan kamuney keddi ka pinalangge ku
\par }{\QB wey igkeupii a nikandin.
\par }{\Q \VS{11}Apas ka pinalangge ku,
\par }{\QB wey diye ki eggirehe te me bariyu.\FTNT{*}{{\FR 7:11 }
wey ke me hilamunen ne hina.}
\par }{\Q \VS{12}Egselem-selem ki eggendiye te me parasan
\par }{\QB wey egpitawen ta ke migtunas e ka me paras,
\par }{\QB wey ke migpamukelas e ka me bulak kayi.
\par }{\Q Egpitawen ta man‑e ke migpamulak e ka me granada.
\par }{\Q Ne igbehey ku ka geyinawa ku keykew diye.
\par }{\Q \VS{13}Egmeemut e ka pinamula ne mandragura
\par }{\QB wey diyad e te gumawan ta ka langun ne in-alam ne prutas—ka iyam pad wey ka tapey e pupuwa
\par }{\QB ne intahahe ku keykew, pinalangge ku.

\par }\PoetryChap{8}{\Q \VerseOne{1}Ke iling ke re perem te hari ku ne impasusu te iney ku,
\par }{\QB eggarekan ku sikeykew ke egpekegkita ki minsan hendei
\par }{\QB wey ware egsuman-suman te meenendue su talaari ki ma.
\par }{\Q \VS{2}Egdumeen ku sikeykew diye te baley te iney ku,
\par }{\QB diye te sinabeng te migpanulu keddi.\FTNT{*}{{\FR 8:2 }
Iyan duma ne pegpasabut kayi ka malitan ne egpepanulu te lukes ke nekey ka geyinawa.}
\par }{\Q Egpeinumen ku sikeykew te meemut ne binu
\par }{\QB ne egpuun te prutas ne granada.
\par }{\Q \VS{3}Eg-ulunanan ku ka gibang ne belad nu,
\par }{\QB wey igkepkep nu keddi ka kawanan ne belad nu.
\par }{\Q \VS{4}Me mengebay te Hirusalim, pahunlibet kew keddi
\par }{\QB ne kene niyu egpuwasan
\par }{\QB wey egpukawen ka geyinawa te kene pad ne timpu.\FTNT{†}{{\FR 8:4 }
Iyan duma ne igpasabut kayi ne kene egbanggawen ka pegpaheyinaweey te lukes wey malitan.}
\par }{\SH Ka ikeen‑em ne ulahingen
\par }{\SP Me mengebay te Hirusalim
\par }{\Q \VS{5}Hentew sika se egpeendini ne egpuun te disirtu
\par }{\QB ne migsuladlad te pinalangge din?
\par }{\SP Malitan
\par }{\Q Impukew ku sikeykew
\par }{\QB diye te diralem te mansanas ne kayu,
\par }{\QB ne impangalalinan keykew
\par }{\QB wey in-anakan keykew.
\par }{\Q \VS{6}Sikeddiey re iya geyinawei nu,
\par }{\QB sikeddiey re iya lehenga nu.\FTNT{‡}{{\FR 8:6 }
Te Hibruwanen: Itahu a ne silyu te pusung nu, isip silyu te belad nu.}
\par }{\Q Maresen amana ka geyinawa, iling te kamatayen,
\par }{\QB wey egtanud-tanud seini iling te lebenganan.
\par }{\Q Egmeinit seini iling te hapuy ne egkanlabkanlab.
\par }{\Q \VS{7}Kene seini egkeebukan
\par }{\QB minsan pad ke egbusbusan te dakel ne weyig.
\par }{\Q Minsan pad ke egbaggiyuwan seini,
\par }{\QB kene ded iya man‑e egkeebukan.
\par }{\Q Kene seini egkabeli
\par }{\QB minsan pad ke ig-amin te etew ka langun ne karatuan din;
\par }{\QB egkasamsamilian de ka karatuan din.
\par }{\SP Me maama te malitan
\par }{\Q \VS{8}Due atebey ney
\par }{\QB ne ware pad benihi.
\par }{\Q Nekey ka eggimuwen ney
\par }{\QB ke due eg-aalig kandin?\FTNT{§}{{\FR 8:8 }
Te Hibruwanen: te aldew ne eglalahen e sikandin.}
\par }{\Q \VS{9}Ke alad pa sikandin,
\par }{\QB egsumpulan ney sikandin te alad ne pelata.
\par }{\Q Ke gumawan pa sikandin,
\par }{\QB egbalabahan ney sikandin te tabla ne sidar.
\par }{\SP Malitan
\par }{\Q \VS{10}Alad a wey ka kumeng ku
\par }{\QB iling te matikang ne baley.
\par }{\Q Nakita a te pinalangge ku,
\par }{\QB wey ingkatelesi a nikandin.
\par }{\Q \VS{11}Due parasan ni Sulumun diye te Baal-Hamun.
\par }{\QB Impatanggu rin seini te me talagbasuk.
\par }{\Q Ka tagse sabeka kandan
\par }{\QB egbehey te sabeka ne libu (1,000) ne pelata
\par }{\QB isip baad din te parasan din.
\par }{\Q \VS{12}Piru sikeddi, due mule parasan ku ne sikeddi de iya ka egtanggu.
\par }{\Q Keykew re sika se sabeka ne libu (1,000) ne pelata, he Sulumun,
\par }{\QB wey ka daruwa ne gatus (200) ne pelata kandan de te me talagbasuk.
\par }{\SP Lukes
\par }{\Q \VS{13}He sikeykew se mig-ugpe diye te me pinamulaan,
\par }{\QB egpanallinga eg-ayad-ayad te laheng nu ka me duma ku,
\par }{\QB wey parineha a degma te laheng nu.
\par }{\SP Malitan
\par }{\Q \VS{14}Hendini ka,
\par }{\QB pinalangge ku.
\par }{\Q Pekeiyal ka iling te salareng wey ke te nati naa kayi
\par }{\QB ne diye te me bubungan te me leggu.
\par }